Vabariigi  Valitsus kiitis oma tänasel istungil heaks kaks Eesti kasutamata saastekvoodi ühikute AAU'de (Assigned Amount Units) ostu-müügi lepingu eelnõu, mis sõlmitakse Hispaania Kuningriigi ja Jaapani panga Sumitomo Mitsui Banking Corporation`iga (SMBC). Tehingute jõustumisel on valitsus müünud sel aastal lubatud heitkoguste ühikuid ühe miljardi krooni eest, mis on kaks korda rohkem kui on plaanitud käesoleva aasta riigieelarves.